DiEM25

DiEM25 (, ) estas maldekstra politika movado por demokratiigi Eŭropan Union.

La movadon fondis la iama greka ministro pri financoj, Yanis Varoufakis, en februaro 2016. La manifesto de la movado publikiĝis sub la slogano "Eŭropa Unio demokratiiĝos. Aŭ ĝi disfalos." Pere de pli demokratiaj strukturoj kaj pli travidebla agado de la institucioj de EU, ĝi celas kontraŭbatali tiujn krizojn, kiuj minacas la pluekziston de EU: la daŭran ekonomian krizon kun  senlaboreco kaj povreco, la eŭrokrizon, la krizon de la bankoj (kaj specife vidu ekzemple la greka krizo) kaj la krizon de la rifuĝintoj (vidu Eŭropa migra krizo). Ĝis la jaro 2025 estu elektata Eŭropa Popola Asembleo , kiu debatu kaj decidu pri tio, kiel eblos progresigi en Eŭropa Unio socian justecon, demokration kaj liberecon.

DiEM25 havas pli ol  membrojn, inkluzive de Noam Chomsky, Julian Assange kaj Slavoj Žižek.

 Eksteraj ligiloj 

 Retejo de DiEM25 (en Esperanto kaj 14 aliaj lingvoj)

Kategorio:Eŭrozono
Kategorio:Ekonomio de la Eŭropa Unio
Kategorio:Projektoj
Kategorio:Politikaj movadoj en Eŭropo